“A o akanya gore metsotso e le lesome ya go ja dikuku le go opela ke one monate? O tle kwa gae fa o batla go bona gore monate ke eng!”—Eric, wa dingwaga di le 6. Bana babo rena ba kua Mongolia ba tšea karolo ka mafolofolo modirong o kgethegilego wa go nea bohlatse phatlalatša ka diteroli ditoropong tše dikgolo le ge dithempheretšha di theogile go fihla go -30°C. Yo mongwe wa bahlankedi ba mmušo o ile a tšea dikgatišo teroling gomme a ngwala lengwalo la go leboga. O be a ngwadile gore: “Ke Mobuddha, eupša ke ile ka lebelela dikarolong tše dintši tša bophelo, ka gobane ke ema le molao wa motheo wo o rego ga se ra swanela go latela tsela e tee feela eupša re ithute le tše dingwe. Ka morago ga go bala tše dingwe tša dikgatišo tšeo le di neago batho, ke ile ka kgetha go le ngwalela lengwalo e le gore ke hlalose maikwelo a ka. Ke kgona go bona gabotse gore le diriša nako e ntši le matla go nea tsebišo yeo e šomago le yeo e thušago. Selo sa bohlokwa seo ke ithutilego sona dikgatišong tša lena ke gore Beibele ke puku yeo motho a swanetšego go e bala. Puku ye e ruta therešo. Beibele e nea tlhahlo ya kgonthe bakeng sa maphelo a rena. Ke leboga ka moka bao ba dirago maiteko a magolo go fetoleleng dikgatišo ka Semongolia. Gape ke rata go leboga ka moka bao go sa šetšwe gore go fiša kudu goba go tonya kudu, ba neago batho dikgatišo gore di ba thuše.”